Medlemmer:

Nanna Lauesgård – FI Blågård (1 år)

Sissel Skogstad – 7-Springeren (2 år)

Gitte Elisabeth Møller – Stenurten (2 år)

Signe Skriver – Murergården (1 år)

Amalie Bosdatter – Børnehuset Joanna (1 år)

Mads Dreyer – Thyra/Ryvang (1 år)

Mette Marie Nielsen – Thyra/Ryvang (2 år)

Medarbejderrepræsentanter

Marie Mølstrand – FI Blågaard

Dorthe van Deurs Formann – 7 Springeren

Kathrine Vorting – Stenurten

Jonas Joensen – Murergården

Sallie Berger Rasmussen – Thyra/Ryvang 1

Christian Andersen – Børnehuset Joanna

Fra ledelsen

Maibrith Iversen – Stenurten

Christian Roikjer – Kvisten

Hanne Brusch – NB A

Mødet holdes i Kvisten, Gartnergade 15, 3. sal.

Afbud fra Amalie, Gitte, Signe, Mads, Mette, Dorthe og Sallie.

Jonas kom i slutningen af mødet.

**Dagsorden:**

1. Velkomst og præsentation
2. Opfølgning på referat fra sidst
3. Orientering fra ledelsen
4. Spørgsmål fra forældrerådet i 7 Springeren omkring sampasning i ferien.
5. Orientering om forslag om KKFO struktur i stedet for FI forankret i klyngerne. Se mail fra Signe
6. Økonomi – budget 2019 og regnskabsafslutning for 2018. Bilag eftersendes, hvis de er klar, ellers uddeles de på mødet.
7. Præsentation af de nye klub-/bydelsplaner, som ungdomsklubberne er i gang med at udarbejde. Hvordan arbejdes er med de unge på Indre Nørrebro? Bilag vedhæftet
8. Eventuelt

**Velkomst og præsentation**

Kort præsentationsrunde. Da Hanne flyttede mødet blev d. 18.3. valgt, da der var flest tilkendegivelser om deltagelse. Der er kommet nogle sidste øjebliksafbud, det er hvad der kan ske.

Grundet mange afbud og kun 2 forældrerepræsentanter, har vi valgt at udskyde punktet om Klub bydelsplaner til næste gang.

Det er sidste møde, hvor Nanna er repræsentant for FI Blågaard, da hendes søn skal starte i Capella 1.4. Hun har tilbudt at være repræsenteret for Joanna i forældrerådet og bestyrelsen for Klub Capella.

FI Blågaard skal derfor vælge ny repræsentant til bestyrelsen.

**Opfølgning på referat fra sidst**

Hanne har foreslået et bestyrelsesmøde onsdag d. 25.9., men ved allerede nu, at hun ikke selv kan den dag. Hvis der skal være en onsdag, kan det flyttes til d. 11.9., alternativ mandag d. 23. eller tirsdag d. 24.9. Det bliver tirsdag d. 24.9., så de planlagte forældrerådsmøder ugen før er afholdt inden mødet.

**Orientering fra ledelsen**

Under punktet om den nye styrkede læreplan, spurgte Nanna på sidste møde, om FI have besluttet sig for, om de ville arbejde med læreplanstemaer eller skolens kompetencemål for 0. klasserne. Efter en drøftelse i ledelsen samt FI’s personalegruppe, er det besluttet at arbejde med læreplanstemaerne. Nanna mener, at det giver god mening at fortsætte med læreplanstemaerne, når klyngen har kombinationsstillingerne.

Børnehuset Joanna er nu tæt på at rykke i egne lokaler. Håndværkerne er i gang og indflytningsdatoen er sat til d. 13.5., om alt går vel. (Siden mødet er jeg blevet orienteret om, at alt tyder på, at tidsplanen holder).Der bliver tænkt masser af tanker om indretning og bestilling af møbler, krybber etc. er i fuld gang. Busopsamlingern bliver i Korsgade ud for institutionens legeplads.

Maibrith fortalte, at der er lavet om på anvisningsreglerne for 0-6 års institutionerne, så søskendebørn får fortrin frem for første på ventelisten. Det giver udfordringer for nogle forældre og fordele for andre, men i første omgang har der været en del forældrehenvendelser i Stenurten. For de institutioner med lang venteliste giver det en fordel, at de kan modtage søskendebørn, når de har pladsbehov. Det kommer til at betyde yngre børn i vuggestuerne, så de vil for en større spredning i aldersfordelingen.

**Spørgsmål fra forældrene i 7-Springeren omkring sampasning i ferien**

Ikke aktuelt mere, da Lonnie har svaret, men spørgsmålet gik på, om medhjælpere være det kendte personale i en anden institution? Her er svaret, at det må de – retningslinjerne siger, at der skal være kendt pædagogisk personale til stede, hvilket dækker pædagoger, pædagogiske assistenter og medhjælpere. Det er lederens vurdering, om de enkelte medarbejdere vil kunne varetage opgaven, så det eksempelvis ikke vil være en ny ung medhjælper, der bliver eneste kendte voksne.

**Orientering om forslag om KKFO-struktur i stedet for forankring i klyngerne.**

Signe har sendt en mail med tanker fra Murergårdens forældreråd om et forslag om KKFO i København.

Hanne pointerer, at der endnu ikke er et politisk nedskrevet forslag, indtil nu har det kun været noget, som Jesper Christensen har nævnt i diverse interviews. Nanna påpegede, at så længe det handler om økonomi og ikke pædagogisk kvalitet, er hun ikke så bekymret for organiseringen.

Der var enighed om, at et ikke giver mening at drøfte punktet, før der er et konkret forslag, som vi kender indholdet af.

**Økonomi – budget 2019 og regnskabsafslutning 2018.**

Hanne uddelte budgetlægningsarket til bestyrelsen, som viser fordelingen under hver enhed. Sidste års overskud endte på godt 1,8 millioner, hvilket er yderst tilfredsstillende, når vi startede med et overskud på 5,1 millioner. Der er en mindre usikkerhedsmargin, da vi endnu ikke har fået alle refusioner for sygefravær og barsler hjem, men det vil være det samme billede hvert år, så i sidste ende, er det nok tæt på tallet, vi skal arbejde ud fra.

I første omgang er overskuddet tilført klyngens bevilling og i lighed med sidste år, vil vi i ledelse og MED udvalg drøfte, hvordan de overskydende midler skal forbruges. Ca. 500.000 kr. er penge, vi tildelte sidste år, men som enhederne af forskellige årsager ikke nåede at forbruge, så de bliver tilbageført til dem. Det er eksempelvis 300.000 kr. til renovering af Murergårdens legeplads, hvor arkitekten ikke havde tid i 2018 til at komme forbi.

Hanne har afholdt udvidede budgetlægningsmøder med både ledelse og MED udvalg, hvor der er blevet uddybet, hvordan budgetfordelingen regnes ud.

**Præsentation af de nye klub-/bydelsplaner**

Udskydes til næste gang, hvor flere forældre er tilstede.

**Eventuelt**